PATVIRTINTA

 Klaipėdos rajono savivaldybės tarybos

 2023 m. kovo sprendimu Nr.

**KLAIPĖDOS RAJONO ŠVIETIMO CENTRO**

**2022 M. VEIKLOS ATASKAITA**

 Klaipėdos rajono švietimo centras (toliau – Centras)yra akredituota (Lietuvos Respublikos ŠMSM ministro 2019 m. gruodžio 31 d. Įsakymu Nr. V-1552 akreditacijos pažymėjimo Nr.IVP-7) savivaldybės biudžetinė įstaiga. Centro adresas – Kvietinių g. 30, Gargždai, LT96112. Kontaktinė informacija – mob. tel. +370 615 33236. Tinklalapio adresas – <http://www.krsc.lt>, el. paštas – ramute.sirutiene@krsc.lt

 Centro direktorė – Ramutė Sirutienė, vadybinis stažas – 31 metai.

Centro darbuotojai: Centrui skirta 9,55 etatai: direktorius – 1 etatas, metodininkas – 2 etatai, metodininkas-neformaliojo suaugusiųjų švietimo rajone koordinatorius – 1 etatas, metodininkas - karjeros planavimo rajone koordinatorius – 1, specialistas – 1 etatas, vairuotojai – 1,5 etato, valytojas – 0,5 etato, karjeros planavimo specialistai – 1,55 etato. Šiuo metu dirba 11 darbuotojų, iš jų 5 pedagoginiai darbuotojai. Visi darbuotojai dirba pagal darbo sutartis. 5 metodininkai turi aukštąjį pedagoginį (edukacinį) išsilavinimą, 2 metodininkai – magistrai. Specialistė – aukštąjį pedagoginį ir aukštesnįjį buhalterinį išsilavinimą. Kompiuterinį raštingumą įvaldę visi įstaigos pedagoginiai darbuotojai ir specialistė (3 ECDL). Užsienio kalbas labai gerai moka 2 darbuotojai (anglų, vokiečių ir rusų), patenkinamai 5 darbuotojai (anglų ir rusų).

 Nuo 2009 m. Centre nepasikeitė nei vienas darbuotojas. Nuo 2021 m. lapkričio mėn. prie Centro prijungtas centralizuotas Klaipėdos rajono biudžetinių įstaigų buhalterinės apskaitos skyrius. Skyriaus veiklai užtikrinti skirta 32 etatai, dirba 28 buhalterės, iš jų 1 skyriaus vedėja ir 3 skyriaus vedėjo pavaduotojos. Nuo 2022 m. vasario mėn. Centre pradėjo dirbti karjeros specialistė, karjeros planavimo koordinatorė, o nuo lapkričio mėn. – dar 2 karjeros specialistės (1,55 etato), kurios dirba rajono mokyklose. Visi etatai Centre išnaudojami.

 2022 m. bibliotekos fonde buvo 620 knygų pavadinimai, bendras egzempliorių skaičius – 790. Yra kaupiami leidiniai pedagoginėmis, psichologinėmis, vadybos ir kt. temomis. Bibliotekininko pareigas atlieka Švietimo centro metodininkė, turinti ir kitų pareigų.

 Interneto ir telekomunikacinių ryšių sistema Centre yra gerai išplėtota. Be internetinio tinklalapio Centras turi Facebook paskyras. Medžiaga Internetinėje svetainėje nuolat atnaujinama, išplėtota nuotolinio mokymo sistema. Rajono pedagogams sudaromos galimybės dalyvauti nuotolinėse konsultacijose, vertinti kvalifikacijos tobulinimo renginius, planuoti rajono mokytojų metodinių būrelių veiklą. Centras registruotas Lietuvos nuotolinio ir e-mokymosi asociacijoje LieDm.

 Centro socialiniai partneriai **–** bendradarbiaujantys švietimo centrai (Kretingos, Šilalės, Telšių, Šilutės, Raseinių, Mažeikių, Palangos, Skuodo, Plungės, Ukmergės, Kauno, Kėdainių ir Panevėžio rajonų), leidyklos (Šviesa, TEV, Briedis), rajono bibliotekos, muziejai, Respublikinė ikimokyklinių įstaigų darbuotojų asociacija „Želmenėliai“, Socialinio ir emocinio ugdymo institutas, VšĮ LIONS QUEST LIETUVA, Klaipėdos rajono PPT, Klaipėdos rajono visuomenės sveikatos biuras, Veiviržėnų amatų centas, VšĮ Gargždų kalbų ir papildomo ugdymo centras, VVG „Pajūrio kraštas“, Klaipėdos užimtumo tarnybos Gargždų skyrius, Klaipėdos rajono socialinių paslaugų centras, Klaipėdos rajono viešoji J. Lankučio biblioteka. Centras – Lietuvos švietimo centrų asociacijos narys.

2022 m. įgyvendintos veiklos vadovaujantis 2020–2022 m. strateginiame plane keliamais tikslais:

 1. Užtikrinti pedagogų kvalifikacijos tobulinimo (toliau – KT) renginių ir formų įvairovę ir jų ryšį su praktika.

 2. Plėtoti e-sistemas mokytojų KT ir ryšiui su praktine veikla.

 3. Tobulinti neformaliojo suaugusiųjų švietimo paslaugas, atliepiant sumanios visuomenės poreikius ir asmenybės ūgtį.

 Centras vykdė veiklą pagal 3 strategines programas: Ugdymo kokybės tobulinimas, Inovatyvus mokymas(is) ir Neformalus suaugusiųjų švietimas.

 Programų veiklos numatytos vadovaujantis LR ŠMSM ministro 2020-04-02 įsakymu Nr. V-504 „Dėl valstybinių ir savivaldybių mokyklų vadovų, jų pavaduotojų ugdymui, ugdymą organizuojančių skyrių vedėjų, mokytojų ir pagalbos mokiniui specialistų 2020–2022 metų kvalifikacijos tobulinimo prioritetų patvirtinimo“ patvirtintais prioritetais ir Klaipėdos rajono Mokyklų metodinės tarybos rekomenduojamais švietimo įstaigų veiklos prioritetais ir kryptimis suderintais su Klaipėdos rajono savivaldybės Švietimo ir sporto skyriumi. Centre įgyvendintos programos *(žr. 1 lentelę).*

**Įgyvendintų programų skaičius pagal prioritetines kryptis**

|  |
| --- |
| **1 prioritetas. Pedagogų profesinis augimas įgyvendinant šiuolaikinį ugdymo/mokymo turinį ir gerinant mokinių mokymo (si) rezultatus** |
| * 1. **Atnaujinto ugdymo turinio didaktikos analizavimas ir pritaikymas (bei profesinės patirties sklaida)**
 |
| **Eil. Nr.** | **Vykdytos programos** | **Renginių sk.** | **Dalyvių sk.** |
| 1. | „Tarptautinės ugdymo metodikos „Mąstymo mokykla“ diegimas ir įgyvendinimas ugdymo įstaigose“ (40 val.) | 5 | 159 |
| 2. | „Inovacijomis grįstas priešmokyklinis ugdymas“ (40 val.) | 2 | 48 |
| 3. | „Aš keičiuosi, tu keitiesi, mes visi keičiamės: inovatyvūs mokymo(si) metodai pamokoje“ (40 val.) | 2 | 25 |
| 4. | „Pasirengimas atnaujintų bendrųjų programų įgyvendinimui“ (40 val.) | 5 | 91 |
| 5. | „Kaip kūrybiškai ir kokybiškai įgyvendinti atnaujintą priešmokyklinio ugdymo programą“ (40 val.) | 1 | 33 |
| 6. | „Kompetencijomis grįsto ugdymo turinio įgyvendinimas pamokoje“ (40 val.) | 3 | 136 |
| 7. | „Specialiųjų pedagogų ir logopedų profesinių kompetencijų tobulinimas? (40 val.) | 2 | 94 |
| 8. | „Mokymosi veiklų organizavimas įgyvendinant atnaujintą ugdymo turinį“ (40 val.)  | 5 | 104 |
| 9. | „Inovatyvus ikimokyklinis ugdymas. Kaip dirbti su ikimokyklinio ugdymo metodinės medžiagos priemonių rinkiniais?“ (40 val.) | 2 | 44 |
| **Iš viso:** | **27** | **734** |
| * 1. **Į mokymąsi orientuotos vertinimo kultūros auginimas**
 |
| 1. | „Akademinių pasiekimų ir asmeninės ūgties dermė pamokoje taikant savivaldį ir personalizuotą mokymąsi AUT kontekste“ (40 val.)  | 3 | 179 |
| 2. | „(Įsi)vertinimas dėl mokymo(si) ar mokymo(si) (įsi)vertinimas: ką, kodėl ir kaip?“ (40 val.)  | 7 | 160 |
| **Iš viso:** | **10** | **339** |
| * 1. **Gamtos mokslų, matematikos ir IT (STEAM) ugdymo kokybės tobulinimas**
 |
| **Eil. Nr.** | **Vykdytos programos** | **Renginių sk.** | **Dalyvių sk.** |
| 1. | „Atvirkščia pamoka: virtualios mokymo(si) aplinkos panaudojimo galimybės“ (40 val.) | 3 | 48 |
| 2. | „STEAM metodika ankstyvajame ugdyme“ (40 val.) | 2 | 132 |
| 3. | ,,STEAM ugdymo strategijos įgyvendinimas mokykloje“ | 7 | 131 |
| 4. | ,,STEAM ugdymo strategijos: eksperimentinių-tiriamųjų darbų organizavimas gamtos mokslų laboratorijoje“  | 2 | 16 |
| 5. | „Dizainu ir fenomenu grįsto mąstymo strategijos įvairių mokomųjų dalykų pamokose“ (40 val.)  | 5 | 50  |
| 6. | „Skaitmeninis turinys ikimokykliniame (įtraukiajame) ugdyme“  | 5 | 24  |
| 7. | „Skaitmeninis turinys priešmokykliniame (įtraukiajame) ugdyme“  | 5 | 24 |
| 8. | „Microsoft Office 365“ panaudojimas ugdymui“ (40 val.) | 2 | 43 |
| **Iš viso:** | **31** | **468** |
| * 1. **Mokinių finansinio raštingumo, verslumo, karjeros planavimo įgūdžių formavimas bendrajame ugdyme**
 |
| 1. | „Kokybiškas karjeros ugdymas mokykloje“ 40 val. | 7 | 8 |
| **Iš viso:** | **7** | 8 |
| 1. **Prioritetas. Įtraukiojo ugdymo principų diegimas mokykloje.**
 |
| **2.1. Personalizuotas kiekvieno mokinio ugdymas, atitinkantis mokinio galias ir poreikius** |
| 1. | „Aktyvus, tyrinėjimu grįstas, kiekvieno pradinių klasių mokinio mokymasis. Ugdymo turinio aktualijos ir naujovės“ (40 val.) | 4 | 124 |
| 3. | „Emocinio intelekto ir socialinių emocinių kompetencijų ugdymas, naudojant Limbinio mokymo(si)™ metodiką“ (40 val.) | 4 | 44 |
| 4. | „Neuromokslai apie socialines ir emocines kompetencijas“ (40 val.) | 4 | 141 |
| 5. | „Lions Quest programos „Laikas kartu“ ir „Paauglystės kryžkelės“ įgyvendinimo metodika“ (40 val.) | 5 | 30  |
| 6. | „Įtraukusis meninis ugdymas“ vertybės, iššūkiai, principai ir galimybės“ (40 val.) | 1 | 36 |
| 7. | „Emocinio ir socialinio ugdymo pratybos ELLA“ (40 val.) | 1 | 12 |
| **Iš viso:** | **19** | **387** |
| **2.2. Universalaus dizaino, pastoliavimo kaip pagalbos mokymesi principų diegimas** |
| 1. | „Mokytojo padėjėjų kompetencijų ugdymas“ (40 val.)  | 20 | 61 |
| 2. | „Įtraukusis ugdymas mokykloje: nuo pozityvios pagalbos iki planavimo dermės“  | 1 | 48 |
| **Iš viso:** | **21** | **109** |
| **3. Prioritetas. Mokyklų vadovų ir mokytojų lyderystės ugdymas sėkmingam pokyčių įgyvendinimui** |
| **3.1. Visuotinės kokybės vadybos principų plėtojimas** |
| 1. | „Savivaldus mokymasis Šveicarijos mokyklose“ (40 val.) | 4 | 39 |
| 2. | „Vadybinių kompetencijų tobulinimas“ „Švietimo įstaigos vadovo vadovavimo sričių kompetencijų plėtojimas" (40 val.)  | 5 | 107 |
| 3. | „Pretendentų į švietimo įstaigų vadovus kompetencijų ugdymasis“ (40 val.)  | 2 | 5 |
| **Iš viso:** | **11** | **151** |
| **3.2. Gebėjimų priimti sprendimus, grįstus duomenimis, stiprinimas** |
| 1. | „Pagrindinio, vidurinio ugdymo ir profesinio mokymo kokybės garantas – asmeninė motyvacija, pamokos vadyba, kūrybiškumas“ (40 val.) | 2 | 87 |
| **Iš viso:** | **2** | **87** |
| **3.3. Mokyklos bendruomenės telkimas įgyvendinant įtraukties principą švietime** |
| 1. | „Vaiko gerovės komisijos veikla įtraukiojo švietimo kontekste“ (40 val.) | 6 | 279 |
| 2. | „Švietimo pagalba netinkamai besielgiantiems mokiniams“ (60 val.) | 10 | 65 |
| 3. | „Adlerio metodikos praktinis pritaikymas“ (40 val.) | 2 | 25 |
| 4. | „Socialinio ir emocinio ugdymo plėtojimas mokykloje“ (40 val.) | 4 | 103 |
| 5. | „Mokytojo asmeninių galių ir bendruomenės sutelktumo stiprinimo programa“ (40 val.)  | 1 | 47 |
| 6. | „Ugdymo įstaigos darbuotojų motyvacijos ir psichologinio atsparumo stiprinimo programa“ (40 val.) | 2 | 63 |
| **Iš viso:** | **25** | **582** |
| **Iš viso:** | **153** | **2865** |

*1 lentelė*

 Atlikta mokytojų apklausa apie kvalifikacijos tobulinimą, kurioje dalyvavo 442 respondentai – 80,2 proc. savivaldybės mokytojų ir švietimo pagalbos specialistų. Remiantis apklausos duomenimis, 10,6 proc. mokytojų kvalifikaciją tobulina 1–2 kartus per metus, 26,5 proc. – 3–4 kartus, 20,1 proc. – 5 kartus, 22,6 proc. – 6–8 kartus, o 21,1 proc. – daugiau nei 8 kartus per metus. 39,9 proc. respondentų pažymi, kad geriausias kvalifikacijos tobulinimas – mišrus (seminarai derinami su konsultacijomis, refleksijomis, metodiniais renginiais, paskaitomis). 27 proc. mokytojų konstatuoja, kad efektyvu seminarai su praktinėmis veiklomis. 15,2 proc. teigiamai vertina gerosios patirties pristatymo tiltus su bendradarbiaujančių savivaldybių ir Klaipėdos rajono mokyklomis, 4 proc. vertina kvalifikacijos tobulinimą darbo vietoje su mokytoju patarėju/mentoriumi. 7,5 proc. mokytojų tinka metodiniai užsiėmimai dalykų metodiniuose būreliuose. 4,8 proc. patinka paskaitų ir praktinių užsiėmimų ciklai. Atlikti 2 tyrimai apie mokytojų pasirengimą diegti atnaujintą ugdymo turinį. Pedagogų kvalifikacijos tobulinimas buvo vykdomas atsižvelgiant į mokytojų vertinimus.

 Šių prioritetų įgyvendinimui parengtos 38-ios 40 ir daugiau val. pedagogų ir švietimo pagalbos specialistų kvalifikacijos tobulinimo (toliau – KT) programos. Pagal programas organizuoti 153 KT renginiai, kuriuose dalyvavo 2865 dalyviai.

 Įgyvendinant **1-ąją strateginę programą „Ugdymo kokybės tobulinimas“**, pagal parengtas ilgalaikes programas sistemingai teikiama pagalba mokyklos vadovų, mokytojų ir pagalbos mokiniui specialistų kompetencijų tobulinimui bei mokyklos ir mokinių pažangai. Organizuoti 230 KT renginiai, (iš jų 82 seminarai – 2281 dalyviai, 15 konferencijų – 621 dalyviai, 10 edukacinių išvykų – 160 dalyviai, 28 konsultacijos (22 tiesioginės, 6 nuotolinės) – 187 dalyviai, 16 metodinių renginių – 583 dalyvių, 62 metodiniai pasitarimai – 624 dalyviai, 2 kontaktinės ir 4 nuotolinės paskaitos– 450 dalyvių, 2 kūrybinės dirbtuvės – 38 dalyviai, 5 kursai –90 dalyvių, 10 diskusijų – 114 dalyvių, 17 parodų (iš jų 11 virtualios), 2 mokymai partnerystėje su Klaipėdos rajono sveikatos biuru – 41 dalyvis, 8 supervizijos PPT ir mokyklų psichologams – 19 dalyvių, 15 renginių karjeros specialistams. Visuotinės vadybos principų plėtojimui parengtos 3 programos, įgyvendinti 11 KT renginių, kuriuose dalyvavo 152 mokyklų direktoriai ir jų pavaduotojai. Į mokymąsi orientuotos vertinimo kultūros auginimui parengtos 2 programos, kurių 10 KT renginių dalyvavo 339 dalyviai. Gamtos mokslų, matematikos ir IT (STEAM) ugdymo kokybės tobulinimui parengtos 8 KT programos. 31 KT renginyje dalyvavo 468 dalyviai. Kvalifikacijos tobulinimo renginiuose – iš viso 5621 dalyviai *(žr. 2 lentelę).*

 Gerosios patirties sklaidos renginių formų ir temų įvairovė pakankama. 32 proc. renginių veiklų buvo susiję su mokytojų gerąja patirtimi ir mokymuose įgytų kompetencijų pritaikymu praktinėse veiklose, kuriose dalyvavo 2529 (45 proc.) pedagogai . Rajono mokyklų vadovai, mokytojai ir pagalbos mokiniui specialistai dalyvavo gerosios patirties renginiuose Plungėje, Rygoje, Liepojoje, Šiaulių mieste ir Šiaulių rajone, Tauragėje, Kauno rajone, Telšiuose ir Šveicarijoje. Rajone lankėsi pedagogų delegacijos iš Kauno, Radviliškio, Mažeikių, Skuodo, Panevėžio ir Plungės rajonų, Šiaulių miesto mokyklų.

 Parengtas ir įgyvendintas Socialinio emocinio ugdymo programos įgyvendinimo Klaipėdos rajono mokyklose (priemonės kodas biudžete – 4.1.1.8.; Sveikatos apsaugos programoje – 1.2.6.; Visuomenės sveikatos rėmimo specialiojoje programoje – 6.2.) tęstinis projektas. Rajono mokytojams ir pagalbą mokiniui teikiantiems specialistams buvo sudarytos galimybės auginti savo emocinę kultūrą darbe bei stiprinti savo emocinį intelektą. Tam buvo skirta 34 renginiai (seminarai, konsultacijos, paskaitos, praktinės veiklos, supervizijos), kuriuose dalyvavo 364 mokytojai ir pagalbos mokiniui specialistai. Koordinuojama 12-os rajono mokyklų SEU tvarumo konsultantų komandos, kurių misija – teikti pagalbą mokytojams ir taikyti SEU integravimo įrankius visoje mokykloje. 19 rajono PPT ir mokyklų psichologams organizuoti 16 val. tęstiniai Adlerietiško konsultavimo mokymai, 64 Ketvergių ir Kretingalės pagrindinių mokyklų mokytojams sudarytos galimybės dalyvauti refleksyviose konsultacijose apie SEU integravimą pamokoje. 450 tėvų dalyvavo 5 nuotolinėse paskaitose ir gavo paskaitų įrašus.

 Įgyvendinant 2-ąją strateginę programą **Inovatyvus mokymas(is)** toliau vystomos 2018–2020 m. rajono mokyklose įgyvendintų projektų veiklos. Tarptautinė ugdymo metodika „Mąstymo mokykla“ pradėta diegti rajono lopšeliuose-darželiuose ikimokyklinio ir priešmokyklinio ugdymo grupėse ir toliau plėtojama rajono mokyklose pereinant nuo įsiminimo ir supratimo į aukštesnius Bloom‘o taksonomijos lygius: taikymą ir analizavimą bei vertinimą ir kūrybiškumo ugdymą. (159 dalyviai, 5 renginiai). Organizuota konferencija pradinių klasių mokytojams ir mokiniams „Skaitymo gebėjimų ugdymas naudojant mąstymo žemėlapius ir kitus metodus“ (78 dalyviai). 2-iuose specialiųjų pedagogų ir logopedų profesinių kompetencijų tobulinimo renginiuose dalyvavo 94 švietimo pagalbos mokiniui specialistai. Parengta ir įgyvendinta 60 val. programa „Švietimo pagalba netinkamai besielgiantiems mokiniams“, kurios 10 KT renginių dalyvavo 65 unikalūs dalyviai (socialiniai pedagogai, pagalbos mokiniui specialistai, mokyklų vadovai ir mokytojai).

 Tęsiamas priemonių plano dėl įtraukties švietime įgyvendinimas. Parengtos ir įgyvendinamos 7-ios 40 val. programos (2021 m. – 3) telkiant mokyklos bendruomenę įgyvendinant įtraukties principą švietime. Tęsiamas mokytojų padėjėjų kompetencijų ugdymas: 20-oje KT renginių dalyvavo 47 unikalūs dalyviai – mokytojų padėjėjai. Tęstinės programos „Vaiko gerovės komisijos veikla įtraukiojo švietimo kontekste“ 6-iuose renginiuose dalyvavo 279 mokyklų vadovai, pagalbos mokiniui specialistai ir mokytojai.

 Rengiamasi atnaujintam ugdymo turiniui (toliau – AUT) ir jo diegimui mokyklose. Sudaryta ir Nacionalinei švietimo agentūrai pateikta (toliau – NŠA) 74 rajono pradinių klasių ir dalykų mokytojai, kurie dalyvaus NŠA AUT mokymuose, pagal NŠA parengtas programas ir bus AUT ambasadoriai rajono mokyklose. Atlikta anketinė mokytojų profesinio tobulinimo poreikių apklausa rengiantis įgyvendinti atnaujintą ugdymo turinį, (apklausoje dalyvavo 443 mokytojai). Apklausos analizė pristatyta mokyklų vadovams ir mokyklų metodinės tarybos pasitarime. Kiekvienai mokyklai pateikta detali tyrimo duomenų analizė, kuria remiantis kiekviena mokykla gali planuoti savo kvalifikacijos tobulinimą. Organizuotas rajono Mokyklų metodinės tarybos (toliau – MMT) narių profilio vertinimas pagal 5 parametrus, kuris atskleidė mokytojų nusiteikimo pokyčiams lygį ir leido planuoti tolimesnes veiklas įgyvendinant AUT. Parengtos ir įgyvendintos/įgyvendinamos 10 ilgalaikių programų apie AUT didaktiką ir jos praktinį pritaikymą per gerosios patirties sklaidą (27 KT renginiai, kuriuose dalyvavo 734 švietimo įstaigų vadovai, mokytojai ir pagalbos mokiniui specialistai). Gamtos mokslų, matematikos ir IT (STEAM) ugdymo kokybės tobulinimui rengiantis įgyvendinti AUT, paruoštos 8 programos, iš kurių 2 programos – ikimokyklinio ir priešmokyklinio ugdymo mokytojams „Skaitmeninis turinys ikimokykliniams/ priešmokykliniame įtraukiajame ugdyme“. 31 programų KT renginiuose dalyvavo 468 mokytojų.

 Įgyvendinant 3-ąją strateginę programą **Neformalus suaugusiųjų švietimas,** toliau plėtojamos Trečiojo amžiaus universiteto veiklos ir į NSŠ įtraukiami nauji asmenys. TAU studijose 3 fakultetuose dalyvauja 240 senjorų (2021 m. – 206). 118( 2021 m. – 105) TAU ir kitiems suinteresuotiems asmenims organizuotuose edukacinėse paskaitose, išvykose, kūrybinėse dirbtuvėse, kino peržiūrose, šventėse dalyvavo 2816 klausytojų (2021 m. – 2243). 5 proc. senjorų lanko fizinio aktyvumo užsiėmimus: pusiausvyros išlaikymo pratimus, linijinius šokius, dalyvauja „Skinijos“ šokių kolektyvo užsiėmimuose. Įsteigtas TAU filialas Kretingalės seniūnijoje. 9 senjorai dalyvavo Kauno rajono TAU Erazmus + projekte apie senjorų savanorystę ir vykdė projekte numatytas veiklas tuo įrodydami, kad išėję į pensiją vyresnio amžiaus žmonės gali išlikti aktyvūs ir prisidėti savo darbais, žiniomis ir patirtimis prie bendruomenės stiprinimo.

 Koordinuojama švietimo centro centralizuotos buhalterinės apskaitos skyriaus veikla (toliau – CBA), organizuoti 5 pasitarimai su rajono biudžetinių įstaigų vadovais ir buhalteriais. Partnerystėje su Klaipėdos rajono visuomenės sveikatos biuru buvo atliktas CBA skyriaus darbuotojų psichologinio emocinio mikroklimato tyrimas. Tyrimo rezultatai aptarti su UAB „Eurointegracijos projektai“ mokymų ir tyrimų skyriaus specialistais. Organizuoti CBA skyriaus darbuotojų mokymai su profesionaliu koučeriu apie motyvaciją ir savimotyvaciją, savipagalbą, empatiją ir santykius kolektyve.

 Palaikoma rajono Metų mokytojų klubo veikla. Įsteigtas ir pradėjo veiklą Jaunųjų pedagogų klubas (9 nariai).

 Pradėtas bendradarbiavimas su Klaipėdos m. karjeros centru, UAB „Eurointegracijos projektai“ mokymų ir tyrimų skyriumi ir tarptautine ukrainiečių organizacija ASTERIX. Partnerystėje su šia organizacija parengtas ir įgyvendintas tarptautinis projektas „Moksleivių karjeros planavimas renkantis profesiją“. 10 rajono gimnazijų mokinių, 2 ukrainiečių mokiniai, 2 mokytojai dalyvavo 5 dienų edukacinėje programoje į Danijos ir Švedijos aukštąsias mokyklas ir susipažino su studijų galimybėmis užsienyje, vykdyta projekto sklaida rajono gimnazijų mokiniams.

 2022 m. veiklą tęsė 26 mokomųjų dalykų mokytojų ir pagalbos mokiniui specialistų metodiniai būreliai, kuriems priklausė visi rajono pedagogai. Pradėjo veikti karjeros specialistų metodinis būrelis. Metodinė veikla orientuota į mokytojų kūrybiškumą ir atsakingumą. Jos veiklos tikslas – sudaryti sąlygas tikslingai, atsižvelgiant į veiklos prioritetus, tobulinti kvalifikaciją, reflektuoti savo darbą, ieškoti iškilusių problemų sprendimų, skleisti ir aptarti gerąją patirtį, įgyvendinti inovacijas, siekti ugdymo kokybės. Pavasario dalyko mokytojų metodiniuose pasitarimuose aptariami gerosios patirties skleidimo poreikiai ir galimybės, o rudens MMT pasitarimo metu gerosios patirties sklaidos ir priėmimo renginiai sukonkretinami ir įtraukiami į rajono mokytojų metodinių būrelių planus, kurio pagrindu centras organizuoja keitimąsi gerąja patirtimi. 6 rajono mokyklose KT veiklas vykdo 20 mokytojo patarėjų (mentorių).

 Pagrindinė Centro darbuotojų veiklos kryptis – besimokančių bendruomenių telkimas ir įveiklinimas, pedagogų gerosios patirties sklaida ir inovacijų švietime diegimas. Sutelkto rajono pedagogų bendradarbiavimo, Mokyklų metodinės tarybos narių atsakingumo dėka įgyvendinami planai ir pasiekiami planuojami rezultatai.

|  |  |  |  |  |
| --- | --- | --- | --- | --- |
| Eil.Nr. | Renginiai pagal darbo specifiką ir dėstomą dalyką | **2020m.** | **2021 m.** | **2022 m.** |
| Renginių skaičius/iš jų eduka-cinės išvykos | Dalyvių skaičius/iš jų eduka-cinės išvykos | Renginių skaičius/iš jų eduka-cinės išvykos | Dalyvių skaičius/iš jų eduka-cinės išvykos | Renginių skaičius/iš jų eduka-cinės išvykos | Dalyvių skaičius/iš jų eduka-cinės išvykos |
| 1. | Ugdymo įstaigų vadovams | 4 | 162 | 5/2 | 229/62 | 11/3 | 151/76 |
| 2. | Ikimokyklinio ir priešmokyklinio ugdymo pedagogams | 15 | 289 | 15 | 578 | 18 | 321 |
| 3. | Pradinių klasių mokytojams | 11 | 235 | 9 | 208 | 6 | 214 |
| 4. | Pagrindinių ir vidurinių mokyklų dalykų mokytojams | 69 | 845 | 49 | 743 | 40/3 | 785 |
| 5. | Specialiojo ugdymo pedagogams | 5 | 121 | 11 | 343 | 8 | 252 |
| 6. | Bibliotekininkams | 3/2 | 49/32 | 4 | 92 | 3/1 | 40/15 |
| 7. | Psichologams | 8 | 29 | 12 | 116 | 13 | 74 |
| 8. | Buhalteriams | 1 | 18 | 2/2 | 35/35 | 7 | 126 |
| 9. | Konsultacijos/*virtualios* | 16/12 | 353/311 | 3/2 | 116/71 | 22/6 | 187 |
| 10. | SEU (žalingų įpročių prevencija) | 2 | 255 | 3 | 52 | 9 | 364 |
| 11. | Mokyklų bendruomenėms  | 30 | 877 | 31 | 956 | 24/3 | 1117 |
| 12. | Kūrybinės dirbtuvės | 3 | 77 | 1 | 11 | 2 | 38 |
| 13. | Mokytojų patarėjų mokymai | 20 | 20 | 15 | 30 | 5 | 10 |
| 14. | Atviros pamokos /atviros veiklos\* | 15/4 | 72/84 | 2/3 | 14/66 | 2 | 40 |
| 15. | Konferencijos/Forumas | 6 | 233 | 5 | 621 | 15 | 621 |
| 16. | Paskaitos */virtualios/apie IKT\** | 72/70 | 24125 | 6/27/6\* | 215/9532/3831\* | 2/4 | 450 |
| 17. | Kursai */nuotoliniai/IKT\** | 4/3 | 96/90 | 1/3/3\* | 19/120/120\* | 4/1 | 80/10 |
| 18. | Neformaliojo ugdymo įstaigoms | 3 | 66 | 2 | 69 | 3 | 67 |
| 19. | Mokytojo padėjėjams | 2 | 52 | 12 | 330 | 20 | 247 |
| *20.* | *Metodiniai renginiai / Metodinių būrelių pasitarimai* | *29/12* | *401/223* | *17/41* | *538/624* | *16/62* | *583/624* |
| 21. | Tėvams | 5 | 205 | 1 | 20 | 5 | 450 |
|  **Iš viso:** | **275/3** | **28887/37** | **224/3** | **14586/97** | **230/10** | **5621/160** |
| 22. | Trečiojo amžiaus universitetas | 87/6 | *2044/145* | 105/19 | 2243/472 | 118/16 | 2706/554 |
| 23. | TAU bibliotekos filialuose | 24 | 2587 | - | - | - | - |
|  **Iš viso:** | **362/9** | **30931/182** | **327/19** | **16829/569** | **348/26** | **8327/714** |

*2 lentelė*

**Paaiškinimas:** *20 lentelės punktas „Metodiniai renginiai/ metodinių būrelių pasitarimai“ į PKT renginių lentelės statistikos bendrą dalyvių skaičių neįtrauktas.*

Centro išorinė aplinka nėra patraukli. Reikėtų, Savivaldybės papildomo finansavimo šaligatviui ir aikštelei prie laiptų atnaujinti. Kvietinių g. 30 esančiose patalpose Klaipėdos rajono TAU galėtų turėti senjorų veiklos erdves.

 \_\_\_\_\_\_\_\_\_\_\_\_\_\_\_\_\_\_\_\_\_\_\_